

**ΕΛΛΗΝΙΚΗ ΔΗΜΟΚΡΑΤΙΑ**



**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**Σχολή Καλών Τεχνών**

**Τμήμα θεατρικών Σπουδών**

Διεύθυνση: Βασιλέως Κωνσταντίνου 21, 21100 Ναύπλιο

Τηλ.:27520 96124,130, 131

Email: ts-secretary@uop.gr

 Ναύπλιο, 19 Μαρτίου 2025

**Α Ν Α Κ Ο Ι Ν Ω Σ Η**

 **ΔΗΛΩΣΕΙΣ ΜΑΘΗΜΑΤΩΝ ΕΑΡΙΝΟΥ ΑΚΑΔ. ΕΤΟΥΣ 2024-25**

Οι προπτυχιακοί φοιτητές όλων των ετών πρέπει να πραγματοποιήσουν τη δήλωση μαθημάτων στο διάστημα από **20/03/2025 έως & 05/04/2025,** αναλυτικά ως κάτωθι:

1. Οι εισακτέοι των ακαδημαϊκών ετών ***2011-12 έως και* 2024-2025** θα πραγματοποιήσουν ηλεκτρονικά τη δήλωση των μαθημάτων μέσω του συνδέσμου [https://e-secretary.uop.gr/unistudent](https://e-secretary.uop.gr/unistudent%20)

Για την πρόσβαση στην υπηρεσία οι φοιτητές χρησιμοποιούν τους κωδικούς πρόσβασης στις ηλεκτρονικές υπηρεσίες του Πανεπιστημίου Πελοποννήσου που έχουν παραλάβει και με την επισήμανση ότι πέραν της **5ης/04/25** το σύστημα θα κλειδώνει και δεν θα μπορεί κανείς να υποβάλει δήλωση εκ των υστέρων.

1. Για τους εισακτέους των ακαδημαϊκών ετών ***2004-5 έως και 2010-11***, η δήλωση μαθημάτων θα πραγματοποιηθεί το ίδιο ανωτέρω διάστημα μόνο ηλεκτρονικά (με αποστολή email της δήλωσης) και όχι σε έντυπη μορφή, είτε στο *e-mail:* *v.giannari@go.uop.gr*είτε στο *e-mail: ts-secretary@uop.gr.*

***ΥΠΕΝΘΥΜΙΖΕΤΑΙ ΟΤΙ:***

* ***Οι φοιτητές του 3ου έτους για να πραγματοποιήσουν τη δήλωσή τους θα πρέπει πρώτα να επιλέξουν κατεύθυνση\*, διαφορετικά το σύστημα δεν τους επιτρέπει την είσοδο .***
* ***Όσοι φοιτητές δεν πραγματοποιήσουν δήλωση μαθημάτων ή κάνουν ελλιπή δήλωση δεν θα μπορέσουν να συμμετέχουν στην εξεταστική του εαρινού εξαμήνου.***
* ***Καμία δήλωση δεν θα γίνει δεκτή μετά τη λήξη των καθορισμένων ημερομηνιών.***
* ***Από το φετινό ακαδ. έτος μαθήματα που δεν έχουν δηλωθεί στην καθορισμένη προθεσμία δεν θα μπορούν να εξεταστούν και δεν υπάρχει πλέον η δυνατότητα να γίνει εκ των υστέρων δήλωση από τη γραμματεία, λόγω αλλαγής του συστήματος της γραμματείας.***

**\*Οι φοιτητές πριν να επιλέξουν κατεύθυνση παρακαλούνται να ενημερωθούν από την παρακάτω ανακοίνωση:**

**ΣΥΝΟΠΤΙΚΗ ΕΠΙΣΚΟΠΗΣΗ ΠΡΟΓΡΑΜΜΑΤΩΝ ΣΠΟΥΔΩΝ**

Τα μαθήματα διακρίνονται σε:

* **ΥΠΟΧΡΕΩΤΙΚΑ (Α΄ και Β΄ έτος)**
* **ΕΠΙΛΟΓΗΣ ΚΑΤΕΥΘΥΝΣΗΣ**
* **ΕΛΕΥΘΕΡΗΣ ΕΠΙΛΟΓΗΣ**

Για την ολοκλήρωση των σπουδών απαιτείται:

* ***(Μέχρι το ακαδ. Έτος 2014-2015)***

Α) Λήψη είκοσι οκτώ (28) **υποχρεωτικών μαθημάτων**

Β) Λήψη έξι (6) μαθημάτων **επιλογής κατεύθυνσης**

Γ) Λήψη δέκα οκτώ (18) μαθημάτων **ελεύθερης επιλογής**:

* **(από το ακαδ. Έτος 2015-2016)** και μετά:

Α) Λήψη είκοσι οκτώ (28) **υποχρεωτικών μαθημάτων**

Β) Λήψη οκτώ (8) μαθημάτων **επιλογής κατεύθυνσης**

Γ) Λήψη δέκα έξι (16) μαθημάτων **ελεύθερης επιλογής**:

* **(ΜΟΝΟ για το ακαδ. Έτη 2019-2020 και 2020-21)**:

Α) Λήψη είκοσι οκτώ (28) **υποχρεωτικών μαθημάτων**

Β) Λήψη οκτώ (8) μαθημάτων **επιλογής κατεύθυνσης**

Γ) Λήψη δέκα πέντε (15) μαθημάτων **ελεύθερης επιλογής**

Δ) Λήψη ενός μαθήματος Υποχρεωτικής επιλογής ΥΠΟΧΡΕΩΤΙΚΟ ΕΠΙΛΟΓΗΣ (***ΜΕΘΟΔΟΛΟΓΙΑ ΤΗΣ ΘΕΑΤΡΟΛΟΓΙΚΗΣ ΕΡΕΥΝΑΣ***)

**Οι Εισαχθέντες από το 2019-20 και μετά** αν επιλέξουν την εκπόνηση πτυχιακής εργασίας απαλλάσσονται από δύο (2) μαθήματα Ελεύθερης Επιλογής. Αν επιλέξουν την πραγματοποίηση Πρακτικής Άσκησης απαλλάσσονται από τέσσερα (4) μαθήματα Ελεύθερης Επιλογής. Οι **εισαχθέντες από το 2019-20 και πριν** απαλλάσσονται από τέσσερα μαθήματα ΕΕ αν επιλέξουν την εκπόνηση πτυχιακής εργασίας και δεν απαλλάσσονται από μαθήματα ΕΕ αν πραγματοποιήσουν πρακτική άσκηση.

**1ο & 2ο  ΈΤΟΣ**

Οι φοιτητές έχουν τη δυνατότητα να λάβουν από τα μαθήματα ελεύθερης επιλογής του 3ου και 4ου έτους: δύο (2) μαθήματα ελεύθερης επιλογής κατά το 1ο έτος και δύο (2) μαθήματα ελεύθερης επιλογής κατά το 2ο έτος, προκειμένου να προετοιμαστούν για την ειδίκευση των δύο τελευταίων ετών.

**3ο & 4ο  Έτος**

**Α)** Οι φοιτητές του 3ου έτους:

* Καλούνται **πρώτα να επιλέξουν κατεύθυνση** (Θεατρολογίας ή Θεατρικής Πρακτικής)

Οι φοιτητές του 3ου και 4ου έτους επιλέγουν μαθήματα ως εξής:

* **Οκτώ (8) μαθήματα** επιλογής κατεύθυνσης
* **Δεκαέξι 16 μαθήματα** τα οποία θα είναι:

Ελεύθερης επιλογής

**ή**

Από τα μαθήματα της άλλης κατεύθυνσης

**ή**

Από τα υπολειπόμενα μαθήματα επιλογής της δικής τους κατεύθυνσης

**Συμπληρωματικά προς το περιεχόμενο του Οδηγού Σπουδών του Τ.Θ.Σ. και για τη διευκόλυνση των φοιτητών/τριών του Τμήματος στη διαδικασία επιλογής των μαθημάτων του προγράμματος σπουδών τους, διευκρινίζονται τα εξής :**

1. Για τους εισαχθέντες από το ακαδ. έτος 2024-25 τα μαθήματα: «**Εισαγωγή στον Θεατρικό Φωτισμό: Πρακτικές Εφαρμογές»**, **«Το Ένδυμα στις Παραστατικές Τέχνες: Εισαγωγικές Έννοιες»** και **«Εισαγωγή στο Σωματικό Θέατρο: Πρακτικές Εφαρμογές»** αποτελούν **προαπαιτούμενα** για την παρακολούθηση της άτυπης κατεύθυνσης ΘΕΑΤΡΙΚΗΣ ΠΡΑΚΤΙΚΗΣ. Αυτό σημαίνει ότι ο/η φοιτητής/τρια που **επιθυμεί να ακολουθήσει την κατεύθυνση ΘΕΑΤΡΙΚΗΣ ΠΡΑΚΤΙΚΗΣ**, θα πρέπει να εξεταστεί με επιτυχία **σε ένα από τα** παραπάνω μαθήματα **κατά το πρώτο έτος των σπουδών του/της**. Εάν ένας/μία φοιτητής/τρια αποτύχει στη εξέταση κατά το 1ο έτος και στην επαναληπτική εξέταση του Σεπτεμβρίου, **τότε υποχρεωτικά ακολουθεί την κατεύθυνση ΘΕΑΤΡΟΛΟΓΙΑΣ**.
2. **Μόνο για τους εισαχθέντες το ακαδ. έτος 2023-24 το μάθημα** «**Εισαγωγή στα Στοιχεία Σκηνοθεσίας*»*** αποτελεί προαπαιτούμενο μάθημά για την επιλογή της Κατεύθυνσης της Θεατρικής Πρακτικής. Όσοι φοιτητές επιθυμούν να επιλέξουν την κατεύθυνση Θεατρολογίας μπορούν να επιλέξουν το μάθημα «Κινηματογράφος, Μνήμη, Ιστορία» που έχει οριστεί **ΜΟΝΟ για το τρέχον εαρινό εξάμηνο** ως μάθημα υποχρεωτικό 4ου εξαμήνου.
3. Εάν ένας φοιτητής/τρια αποτύχει και στα δύο αυτά μαθήματα τότε υποχρεωτικά ακολουθεί την κατεύθυνση ΘΕΑΤΡΟΛΟΓΙΑΣ.
4. **Για τους φοιτητές της άτυπης κατεύθυνσης ΘΕΑΤΡΙΚΗΣ ΠΡΑΚΤΙΚΗΣ**, τα δύο κάτωθι μαθήματα αποτελούν **και** προαπαιτούμενα **για τους αντίστοιχους κύκλους μαθημάτων ειδίκευσης**. Συγκεκριμένα :

Α) Το μάθημα: « Στοιχεία Υποκριτικής : Θεωρία και Πράξη » (02ΥΕ058 / Γ’ Εξάμηνο) αποτελεί προαπαιτούμενο για τα μαθήματα : ΥΠΟΚΡΙΤΙΚΗ Ι και ΥΠΟΚΡΙΤΙΚΗ ΙΙ.

Β) Το μάθημα: « Στοιχεία Σκηνοθεσίας: Θεωρία και πράξη » (02ΥΕ037 / Δ’ Εξάμηνο) αποτελεί προαπαιτούμενο για τα μαθήματα : ΣΚΗΝΟΘΕΣΙΑ Ι, ΣΚΗΝΟΘΕΣΙΑ ΙΙ

1. Εάν ένας φοιτητής/τρια εξεταστεί με επιτυχία **σε ένα από τα δύο** παραπάνω προαπαιτούμενα μαθήματα (πχ « Στοιχεία Υποκριτικής» και - επομένως - ακολουθήσει την κατεύθυνση ΘΕΑΤΡΙΚΗΣ ΠΡΑΚΤΙΚΗΣ, έχει δύο δυνατότητες, ανάλογα με την επιθυμία του, ώστε να συμπληρώσει τον απαραίτητο αριθμό των είκοσι οκτώ (28) υποχρεωτικών μαθημάτων :

Α) είτε να επιλέξει και το δεύτερο προαπαιτούμενο μάθημα (πχ « Στοιχεία Σκηνοθεσίας »)

Β) είτε να επιλέξει το διαζευκτικό του (στο παράδειγμά μας, το «Κινηματογράφος, Μνήμη, Ιστορία»»).

1. Όλοι οι φοιτητές/τριες του Τμήματος, **ανεξαρτήτως κατεύθυνσης,** μπορούν να επιλέξουν όποιο μάθημα επιθυμούν από την κατεύθυνση της ΘΕΑΤΡΙΚΗΣ ΠΡΑΚΤΙΚΗΣ **ως μάθημα ελεύθερης επιλογής** προκειμένου να καλύψουν τον αριθμό των δεκαέξι (16) μαθημάτων ελεύθερης επιλογής που απαιτείται για την ολοκλήρωση των σπουδών τους. **Από αυτή τη δυνατότητα εξαιρούνται τα μαθήματα**: ΥΠΟΚΡΙΤΙΚΗ Ι και ΥΠΟΚΡΙΤΙΚΗ ΙΙ καθώς και τα μαθήματα : ΣΚΗΝΟΘΕΣΙΑ Ι, ΣΚΗΝΟΘΕΣΙΑ ΙΙ **επειδή εντάσσονται στον κύκλο των προαπαιτούμενων.**
2. **ΠΡΟΣΟΧΗ** σας ενημερώνουμε ότι στα μαθήματα κατεύθυνσης θεατρικής πρακτικής μπορούν να **συμμετέχουν έως 30 φοιτητές ανά μάθημα** των οποίων η συμμετοχή θα προκύπτει από τη δήλωση μαθημάτων. Μετά τη συμπλήρωση των 30 δηλώσεων το σύστημα της Γραμματείας θα κλείνει για τα συγκεκριμένα μαθήματα και δεν θα επιτρέπει άλλες εγγραφές

**Παρακαλούμε να οριστικοποιήσετε τη δήλωση μαθημάτων και να την εκτυπώσετε.**